לואיג'י (מריו)

הופעה

הופעתו של לואיג'י מפורסמת בכובעו הירוק, ועליו האות האנגלית L. יש ללואיג'י גם סרבל כחול ומתחתיו חולצה ירוקה, על הסרבל שני כפתורים צהובים גדולים, ובנוסף יש לו את השפם החום הגדול שלו. יש לו נעליים חומות גדולות וכפפות לבנות. לואיג'י גבוה במעט ממריו והוא רזה ממנו.
כשרק הופיע, צבעיו היו היפוך הצבעים של מריו, כלומר, כובעו וסרבלו היו ירוקים, חולצתו שחורה ונעליו סגולות. לאחר מכן, כובעו הפך לבן כמו גם סרבלו. חולצתו ונעליו הפכו ירוקים וה-L על כובעו נצבעה כתום.
בסדרת הטלוויזיה האחים סופר מריו: פיצ' היים קיושוטסו דאי סאקוסאן ששודרה ביפנית היו סרבלו וכובעו של לואיג'י כחולים כהים, וחולצתו הייתה צהובה.
דמותו של לואיג'י מופיעה כמו כן בסמל ארגון האולטראס "המשני" יותר של מכבי חיפה ה"inferno Verde" אך שם כל הצבעים שאינם ירוק ולבן הוחלפו והוא מחזיק שם כדור עור ישן, ובחלק מהגרסאות: רימון עשן.

האחים מריו

הפעם הראשונה בה לואיג'י הופיע כמשתתף הייתה במשחק הווידאו האחים מריו משנת 1983, בה רק היה החלפת צבעיו של מריו, ושימש לא יותר משחקן שני, עם אותן יכולות. במשחק זה לא היו בין האחים שינויים בצורה ובמשחק. במשחק הווידאו, לואיג'י ומריו הופיעו כשרברבים, המנסים להיפטר מצבים משוריינים, ועוד יצורים מפלצתיים.
דבר משונה הוא שבפרסומת למשחק האחים מריו, לואיג'י שוחק על ידי שחקן לא מוכר, בפרסומת זו ניתן היה לראות כי לואיג'י הוא פחדן, לא ברור אם הופעה זו היא מה שגרמה לתכונותיו העכשוויות להיות מה שהן.

סופר מריו גלקסי

במשחק פופולרי זה (באנגלית: Super Mario Galaxy) לWii משנת 2007 ללואיג'י היו יכולות משלו כגון קפיצה לגובה ולמרחק, ריצה מהירה, והחלקה. לואיג'י נעשה אפשרי למשחק לאחר שהשחקן סיים את 120 הכוכבים הראשונים כמריו, אך העובדה שהוא לואיג'י לא משנה את אופן המשחק, ועל השחקן לנצח שוב את 120 הכוכבים, הפעם כלואיג'י. בנוסף, כששביטים קוסמים מופיעים כשהשחקן הוא לואיג'י, מופיע לואיג'י קוסמי, שנראה שהוא חכם יותר ממריו הקוסמי, כיוון שהוא בוחר בדרכי הקיצור ומתמהמה פחות מעמיתו.
מסיבה משונה, כאשר השחקן הוא לואיג'י הוא עדיין צריך להציל את לואיג'י, אך לואיג'י השני גבוה יותר וכהה יותר, והלואיג'י השני קורא לשחקן "אני", במקום "אחי". בנוסף, במשחק זה רוזלינה (דמות מפתח במשחק) קוראת ללואיג'י השני "התאום שלך".

סופר מריו גלקסי 2

משחק המשך זה שראה אור בשנת 2010 ניתן לשחק כלואיג'י לאחר שמנצחים את באוזר ומאז ניתן לשחק בו כדמות פעילה במקום מריו, אך ניתן לבחור להישאר כמריו.
יכולותיו במשחק הן, כמו בקודמו, ריצה מהירה, קפיצה גבוהה יותר, החלקה וקפיצה צידית.

האחוזה של לואיג'י

במשחק זה (באנגלית: Luigi's Mansion) לקונסולת הגיים-קיוב, שיצא בשנת 2001, לואיג'י סוף-סוף נעשה השחקן הראשי וקיבל משחק משלו.
כאשר לואיג'י מקבל מכתב מסתורי בו כתוב שזכה באחוזה מפוארת בהגרלה (אליה לא נרשם) הוא הולך בעקבות המפה ומגלה בדרך הקשה שהאחוזה רדופת רוחות. המדען וצייד הרוחות הוותיק פרופסור אלווין גאדד מציע ללואיג'י עזרה בתמורה לכך שלואיג'י יחזיר לו את רוחות הדיוקן שברחו לו לתוך האחוזה לאחר שה-בו שיחררו אותם מתמונותיהם. ואם זה לא מספיק, לואיג'י מגלה שאחיו הגדול מריו אבד באחוזה ואולי לא שרד, ולואיג'י יוצא למסע להחזיר את אחיו ולשים קץ לשלטון של רוחות ה-בו, ולמלכם, המלך בו.

האחוזה של לואיג'י: ירח אפל

במשחק זה (באנגלית: Luigi's Mansion 2\Luigi's Mansion: Dark Moon) שיצא במרץ 2013 לקונסולות ה-3DS, פרופסור אי. גאדד חוזר ומודיע ללואיג'י שהירח האפל נשבר ועליו למצוא את כל פיסותיו.
הירח האפל משמש לאי. גאדד כלווין ששומר על רוחות הרפאים חברותיות, אך כשהמלך בוו שבר את הירח האפל, כל רוחות הרפאים התפזרו ונעשו תוקפניות, והן השתלטו על מספר אחוזות, בכל אחת מהאחוזות נמצאת פיסה אחת מהירח האפל.
משחק זה יציע אחוזות נוספות ויהיה מלא בפאזלים ואתגרים, והשחקן יצטרך להשתמש בטכניקות שונות כדי להמם ולשאוב את רוחות הרפאים, באמצעות שדרוגו של הפולטרגאסט 3000, הפולטרגאסט 5000.המשחק תלת ממדי, וככל הנראה אין רוחות דיוקן בו, אם כי ישנן רוחות "בוס" מרשימות וגדולות, כגון עכביש מפלצתי (ככל הנראה רוח), ועוד רוחות משעשעות ומפחידות. מעבדתו של אלווין גאדד קיבלה שיפוץ רציני והיא הרבה יותר טכנולוגית ומודרנית.

סדרת האחים סופר סמאש

בכל אחד משלושת המשחקים (באנגלית: Super Smash Bros., SSB Melee, SSB Brawl) לואיג'י הוא דמות נפתחת, ורוב התקפותיו דומות לשל מריו, אך שונות במידה כלשהי, לדוגמת כדור האש של מריו, הוא כדור חשמל ירוק אצל לואיג'י והוא מתנגד לכח המשיכה (ככל הנראה בעקבות הכינוי של לואיג'י במשחק סופר מריו נייר לWii, בו אחד הכינויים ללואיג'י הוא "מר L, הברק הירוק".

סופר מריו נייר

לאחר שהשחקן צירף לצוותו את הנסיכה פיץ' ובאוזר, הוא נתקל באיום חזק וגדול מתמיד, מר L. מר L הוא אחד הבוסים החזקים במשחק והוא והרובוטים שלו (Brobot) חוזרים מספר פעמים. בפרק 6 נראה כי מר L נהרג על ידי דימנטיו, שלא היה מרוצה מעבודתו, בפרק 7 מוצא מריו את אחיו לואיג'י באיפהלמטה (Underwhere), הגיהנום. בפרק 8 מעט לפני הקרב הסופי, מופיע דימנטיו ומשתלט על מוחו של לואיג'י, ולאחר זה, לואיג'י קורא: "אני הוא מר L, הברק הירוק!", ולמרות שמר L נראה בדיוק כמו לואיג'י (רק עם שינויים בבגדים), כולם מופתעים.
כמו כן מוזיקת הרקע של לואיג'י נקראת "מר L, הברק הירוק", וכשמוצאים אותו באיפהלמטה, נשמעת גרסה עצובה ומעוותת של מנגינה זו.

ארץ סופר מריו תלת מימד

אחרי שמריו משחרר את לואיגי מהכלא של באוזר בחלק השני אפשר להתחלף ללואיג'י.

סופר לואיג'י חדש יו

לואיג'י הדמות הראשית במשחק זה והוא קופץ יותר גבוה מהאחרים.

עולם סופר מריו תלת מימד

לואיג'י הוא אחת הדמויות שאפשר לשחק מההתחלה הוא קופץ יותר גבוה מהאחרים.

מריו והראבידים קרב ממלכות

במשחק זה ללואיג'י יש נשקים ייחודיים משל שאר הדמויות, כמו פצצה על גלגלים, ורובה שמחובר לידו. במשחק הזה יש גם דמות הנקראת לואיג'י ראביד (באנגלית:"Rabbid Luigi") שמשתמש ברימונים ופצצות כנשקיו.